stanford-oval/wikipedia huggingface dataset:
วัดสระแก้วปทุมทอง

| วัดสระแก้วปทุมทอง |
| --- | --- |
ภาพถ่ายทางอากาศวัดสระแก้วปทุมทอง   (พ.ศ. 2530)

ชื่อสามัญ: วัดสระแก้วปทุมทอง
ที่ตั้ง: 79/1 ถนนศรีธรรมไตรปิฎก ตำบลในเมือง อำเภอเมืองพิษณุโลก จังหวัดพิษณุโลก 65000
ประเภท: วัดราษฎร์
นิกาย: เถรวาท (มหานิกาย)
พระประธาน: สมเด็จพระแก้วมณีโชติ
พระพุทธรูปสำคัญ: พระพุทธมหาศิลามงคล พระศิลาแลง
เจ้าอาวาส: พระสำราญ กตสาโร รองเจ้าอาวาส รักษาการแทนเจ้าอาวาส
ความพิเศษ: เป็นวัดพัฒนาตัวอย่าง พ.ศ. 2509 เป็นวัดพัฒนาตัวอย่างดีเด่น พ.ศ. 2513 และเป็นวัดพัฒนาตัวอย่างต้นแบบ พ.ศ. 2519
 สถานีย่อยพระพุทธศาสนา
วัดสระแก้วปทุมทอง ตั้งอยู่บ้านเลขที่ 79/1 ถนนศรีธรรมไตรปิฎก ตำบลในเมือง อำเภอเมืองพิษณุโลก จังหวัดพิษณุโลก
พ.ศ. 2509 – 2511 เป็นวัดพัฒนาตัวอย่าง เป็นวัดแรกของจังหวัดพิษณุโลก
พ.ศ. 2513 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพัดพัฒนา แก่วัดสระแก้วปทุมทอง ให้เป็นวัดพัฒนาตัวอย่างดีเด่น เป็นวัดแรกของจังหวัดพิษณุโลก
พ.ศ. 2519 กรมการศาสนา กระทรวงศึกษาธิการ ประกาศรับรองให้เป็นวัดพัฒนาตัวอย่างต้นแบบ
ประวัติวัดสระแก้วปทุมทอง

จากหลักฐานทางโบราณวัตถุที่ถูกขุดพบพอสรุปได้ว่า วัดสระแก้วปทุมทอง เดิมชื่อ วัดไตรภูมิ เป็นวัดเก่าแก่คู่เมืองพิษณุโลก (นครสรลวงสองแคว) มีอายุอยู่ราวพุทธศตวรรษที่ 20 -22 ในสมัยสุโขทัยตอนปลายถึงสมัยอยุธยาตอนต้น ตัววัดตั้งอยู่กลางสระน้ำโบราณชื่อว่า สระแก้ว ซึ่งมีหลักฐานเอกสารงานพระราชนิพนธ์ในพระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว และงานพระนิพนธ์ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และสมเด็จฯกรมพระยาดำรงราชานุภาพ จากเอกสารดังกล่าวมานี้ จึงพอสรุปสภาพของวัดสระแก้วปทุมทอง (วัดไตรภูมิ) ได้ว่า
สระแก้ว เดิมมีสภาพเป็นสระน้ำขนาดใหญ่เนื้อที่ประมาณ 2,500 ไร่ มีคลองขุดเพื่อทดน้ำจากสระไปใช้เพื่อการเกษตรหลายสาย ภายในสระมีบัวหลวงขึ้นอยู่เต็มสระ โดยกลางสระมีเกาะสองเกาะ เกาะแรกมีพระวิหารอยู่หนึ่งหลัง เกาะที่สองเป็นวัดชื่อ วัดไตรภูมิ มีพระอุโบสถแบบอุทกสีมา ทั้งสองเกาะมีสะพานทอดเข้าหากัน
เมื่อประมาณปี พ.ศ. 2460 – 2472 พระอาจารย์โส โสภโณ นายลก สร้อยเพชร และนายไสว สร้อยเพชร ร่วมกันสร้างและบูรณะวัดไตรภูมิพระร่วง และตั้งชื่อขึ้นมาใหม่ว่า วัดสระแก้วปทุมทอง ซึ่งมีเรื่องเล่าเป็นตำนานของชาวชุมชนสระแก้วประกอบประวัติการสร้างวัดไว้ ว่า “อันที่จริงแล้วหลวงพ่อโส โสภโณ รูปนี้เป็นพระธุดงค์ได้เดินทางธุดงค์ผ่านลงมาจากจังหวัดเลยมายังจังหวัด พิษณุโลก และได้แวะพักปักกรดบริเวณตำบลสระแก้วนี้ ในราตรีหนึ่งได้บังเกิดศุภนิมิตว่าบริเวณนี้เป็นวัดเก่าแก่อายุหลายร้อยปี รุ่งเช้าจึงได้เดินสำรวจ และพบเนินดินซึ่งสันนิษฐานว่าเป็นฐานพระอุโบสถเก่า จึงแจ้งเรื่องราวดังกล่าวแก่เจ้าของที่ดิน เจ้าของที่ดินจึงถวายที่ดินให้สร้างเป็นวัดสระแก้วปทุมทอง เมื่อปี พ.ศ. 2467”
ประวัติวัดสระแก้วปทุมทอง > หลักฐานจากการสำรวจในปี พ.ศ. 2525 – 2535

สระแก้วเป็นสระน้ำโบราณที่มีขนาดใหญ่ไม่ต่ำกว่า 1,000 ไร่ เป็นที่มีน้ำขังมีป่าไม้มีคลองซอยขุดลดเลี้ยวเข้าไปในหมู่บ้าน ดังพระราชนิพนธ์ของพระบาทสมเด็จพระจุลจอมเกล้าเจ้าอยู่หัวที่ว่า “...ทางที่จะลงบึงนั้นขุดคลองซอกแซก…” และนิพนธ์ของสมเด็จฯเจ้าฟ้ากรมพระยานริศรานุวัติวงศ์ กล่าวว่า “…ริมบึงมาข้างกำแพงเมืองขุดทางน้ำลดเลี้ยวไว้ดินเปนเกาะเปนทางมายืดยาว…” จึงพอจะศึกษาอาณาเขตของสระแก้ว ได้ดังนี้
ทิศเหนือ จดสถานีตำรวจภูธรและสถานีรถไฟจังหวัดพิษณุโลก ศาลพ่อปู่ดำ หรือป้อมกำแพงเมืองเก่า (ประตูทวาย)
ทิศใต้ มีพื้นที่ต่อจากเขตโรงพยาบาลพุทธชินราชออกไปทางใต้ ประมาณ 100 เมตร (สะพานข้ามทางรถไฟ (ทรัพย์อนันต์) ลงไป 100 เมตร)
ทิศตะวันออก จดพื้นที่แขวงการทางและหน้ามหาลัยนเรศวรส่วนสนามบิน (มอใน)
ทิศตะวันตก จดวัดสระแก้วปทุมทองหน้าโรงพยาบาลพุทธชินราช (หลังวัดพอดี)
ภายในสระแก้วมีเกาะขนาดใหญ่สองเกาะ ในเกาะมีวัดมีวิหารมีเจดีย์ ต่อมาได้ถูกรื้อทำลายซากปรักหักพังของโบราณสถานเดิม แล้วสร้างอาคารโรงเรียนพิษณุโลกพิทยาคม โรงเรียนฝึกหัดครูเกษตรกรรม ครั้นเมื่อย้ายโรงเรียนไปตั้งที่อื่น จึงได้สร้างโรงพยาบาลพุทธชินราช และวิทยาลัยพยาบาลบรมราชชนนีขึ้นมาแทน ซึ่งเดิมวัดได้ตั้งอยู่ ณ จุดนั้นแล้วได้ย้ายมาอยู่ ณ ที่ปัจจุบัน คือ ด้านท้ายสระ
ต่อมามีการสร้างทางรถไฟสายเหนือตัดแบ่งสระแก้วออกเป็นสองส่วน ด้านทิศตะวันออกได้ถูกประชาชนยึดครองจนสระแก้วหายไปในที่สุด ด้านทิศตะวันตกมีการจับจองพื้นที่ปลูกอาคาร ร้านค้า และโรงพยาบาลพุทธชินราช
สภาพสระแก้วในปี พ.ศ. 2525 – 2529 ได้มีการพัฒนาขุดลอกสระแก้วปลูกบัวซึ่งเป็นการสร้างทัศนียภาพที่ดี ทำให้กลายเป็นแหล่งที่ประชาชนชาวพิษณุโลกและ คนป่วยในโรงพยาบาลนิยมไปนั่งพักผ่อนชมธรรมชาติริมสระแก้วในยามเช้าเย็น แต่ใน ปี พ.ศ. 2530 – 2535 สภาพสระถูกปล่อยปละละเลยจนเกือบไม่เห็นสภาพมีริมสระ ถูกปล่อยเป็นที่ทิ้งขยะทั่วไป
พระบาทสมเด็จพระมงกุฎเกล้าเจ้าอยู่หัวทรงพระราชนิพนธ์รำพึงถึงสระแก้วในขณะนั้นว่า
…วันที่ 6 มีนาคม [พ.ศ. 2451] เวลาเช้า 4 โมงออกจากที่พักริมที่ว่าการมณฑลพิษณุโลก ลงเรือข้ามฟากไปขึ้นที่วัดบรมธาตุขึ้นไปนมัสการพระพุทธชินราชแล้วไปพักรถไฟ ขึ้นรถไฟพิเศษออกจากเมืองพิษณุโลกเวลา 4 โมง 45 นาที ทางรถไฟผ่านไปทางสระแก้วซึ่งได้เคยเห็นเป็นบึงใหญ่ มีน้ำเติม เห็นครั้งนี้น้ำแห้งหมด แต่ก่อนเคยเป็นที่งามแห่งหนึ่ง เดี๋ยวนี้กลายเป็นที่สกปรก นี่แหละผลได้ทางหนึ่งก็เสียทางหนึ่ง…
สภาพของสระแก้วที่ปรากฏในหลักฐานบทนิพนธ์ของสมเด็จกรมพระยาดำรงราชานุภาพ ที่ตรัสไว้ในเอกสารเรื่อง “เที่ยวตามทางรถไฟ”
สมเด็จกรมพระยาดำรงราชานุภาพกล่าวถึงสภาพความสวยงามความสำคัญของสระแก้วว่า
…สระแก้วอยู่นอกเมืองพิษณุโลก ทางด้านตะวันออก คือตรงที่บริเวณสถานีรถไฟบัดนี้เดิมมีสระแลเห็นจะมีตำหนักเป็นที่ประพาสของเจ้านายที่ครองเมืองพระพิษณุโลกคล้ายๆ กับสระปทุมวันที่กรุงเทพฯนี้ และว่าเป็นที่ทำพิธีสรงสนานเวลามีชัยชนะข้าศึกด้วย เมื่อก่อนทำทางรถไฟยังมีสระและเกาะกลางสระเหลืออยู่พอเห็นเป็นเค้าบาง…
การถูกทำลายของสระแก้วในอดีต เพียงปล่อยให้น้ำแห้งและรกแต่ยังคงเหลือร่องรอยของสระแก้ว สระแก้วในอดีตถึงฤดูน้ำเคยถูกใช้เป็นที่เล่นเรือตามประเพณีธรรมเนียมแต่ก่อน เช่น ภูเขาทอง กรุงเก่า และพบหลักฐานว่าพระมหากษัตริย์ไทยเคยเสด็จประพาสเล่นเรือในสระแก้ว ๆ มีตำหนักและมีที่สรงสนานหลังจากการไปทำศึกสงครามเสร็จด้วย และสระแก้วก็ยังเคยเป็นที่ตั้งทัพทำศึกสงครามมาก่อน
ประวัติวัดสระแก้วปทุมทอง > หลักฐานฝ่ายปัจจุบัน

วัดสระแก้วปทุมทอง ถนนศรีธรรมไตรปิฎก ตำบลในเมือง อำเภอเมือง จังหวัดพิษณุโลก เป็นวัดเก่าแก่โบราณ วัดนี้สร้างเมื่อใดและไม่ปรากฏปีพุทธศักราชแน่นอน เพราะไม่เหลือสิ่งก่อสร้างอยู่เลยมีแต่มูลดินพระอุโบสถ มีเครื่องหมายกำหนดว่าเป็นพระอุโบสถคือ “เสมาหิน” ภายหลังถูกทับทมไว้ใต้ดินในเขตวัดสระแก้ว โรงพยาบาลพุทธชินราช และวิทยาลัยพยาบาลบรมราชชนนีพุทธชินราชโดยไม่ทราบตำแหน่ง
อาจเนื่องจากวัดสระแก้วปทุมทอง (วัดไตรภูมิ) เคยเป็นสนามรบและชัยภูมิที่สำคัญที่เอาไว้ตั้งทัพตีเมืองพระพิษณุโลกเพราะอุดมด้วยแหล่งน้ำ และป่าสวนเหตุนี้เจ้าเมืองกรมการผู้ปกครองเมืองอาจจำเป็นต้องทำลายวัดเดิมเสีย แล้วนำอิฐหินศิลาวัดไตรภูมิ (วัดสระแก้วปทุมทอง) ไปก่อสร้างต่อเติมกำแพงเมืองเพื่อใช้ป้องกันศึกสงครามในการรบต่าง ๆ ต่อมาเมื่อเสร็จสิ้นสงครามก็มิได้บูรณะซ่อมแซมไว้ตามเดิม จึงปล่อยรกร้างว่างเปล่ามานาน หาวัดเดิมไม่มีเหลืออีกเลยคงเหลือแต่ฐานโบสถ์ วิหาร และเจดีย์”
เมื่อประมาณปี พ.ศ. 2460 นายแก้ว (ไม่ทราบนามสกุล) จึงเข้ามาจับจองถือกรรมสิทธิ์ในที่ดินแห่งนี้ ภายหลังจึงได้ขายต่อให้นายไสว สร้อยเพชร เป็นจำนวนเงิน 400 บาท นายไสว สร้อยเพชร จึงเป็นเจ้าของที่ดินนี้ต่อมา เมื่อประมาณปี พ.ศ. 2562 พระอาจารย์โส โสภโณ ซึ่งรู้จักมักคุ้นกับกำนันลก สร้อยเพชร และนายไสว สร้อยเพชร มีความเห็นว่าที่ดินของนายไสว สร้อยเพชร นี้เป็นวัดเก่าแก่มาก่อน พระอาจารย์โส โสภโณ กำนันลก สร้อยเพชร และนายไสว สร้อยเพชร จึงร่วมกันสร้างและบูรณะวัดไตรภูมิแล้วตั้งชื่อใหม่ว่า วัดสระแก้วปทุมทอง
วัดเริ่มสร้างขึ้นใหม่เมื่อใด มีเอกสารหลักฐานที่แย้งกันอยู่สองชุด
เอกสารชุดที่ 1 กล่าวว่า
ปี ประมาณ พ.ศ. 2472 ได้รับอนุญาตให้สร้างวัด
ปี ประมาณ พ.ศ. 2484 ได้รับอนุญาตให้ตั้งวัด
ปี ประมาณ พ.ศ. 2485 สร้างวัดเสร็จ
ปี ประมาณ พ.ศ. 2486 ได้รับพระราชทานวิสุงคามสีมา
เนื้อที่ที่พระราชทานวิสุงคามสีมา กว้าง 20 เมตร ยาว 30 เมตร ที่ดินตั้งวัดมีเนื้อที่จำนวน 9 ไร่ 17 ตารางวา
เอกสารชุดที่ 2 กล่าวว่า
ปี ประมาณ พ.ศ. 2467 วัดนี้เริ่มสร้าง
ปี ประมาณ พ.ศ. 2469 ได้รับอนุญาตให้สร้างวัด
ปี ประมาณ พ.ศ. 2480 ได้รับอนุญาตให้ตั้งวัด
ปี ประมาณ พ.ศ. 2481 ได้รับพระราชทานวิสุงคามสีมา
เนื้อที่ที่พระราชทานวิสุงคามสีมา กว้าง 20 เมตร ยาว 30 เมตร ที่ดินตั้งวัดมีเนื้อที่จำนวน 9 ไร่ 17 ตารางวา
ประวัติวัดสระแก้วปทุมทอง > การตั้งชื่อวัด

พ.ศ. 2460 เมื่อเริ่มสร้างวัด พระอาจารย์โส โสภโณ ได้ปรึกษากับนายไสว สร้อยเพชร เจ้าของที่ดินเดิมว่าด้านหน้าของวัดนี้เป็นบึงใหญ่มีบัวหลวงขึ้นอยู่เต็มตลอดทั้งบึงเหมือนดั่งสระโปกขรณี มีชาวบ้านหลายคนที่เข้าไปหาปลาและจับสัตว์น้ำเล่าเป็นเสียงเดียวกันว่า ได้พบดวงแก้วประหลาด (พระบรมสารีริกธาตุ) ผุดขึ้นมาจากกลางบึงน้ำเป็นอัศจรรย์มีพันธุ์แสงสว่างไสวไปทั่วทั้งบึง พระอาจารย์โส โสภโณ และนายไสว สร้อยเพชร จึงพร้อมใจกันตั้งชื่อวัดนี้ว่า วัดสระแก้วปทุมทอง
คำว่า สระแก้ว เป็นชื่อบึงน้ำโบราณขนาดใหญ่
คำว่า ปทุมทอง เป็นชื่อที่ตั้งขึ้นใหม่ตามศุภนิมิตนั้น
ลำดับเจ้าอาวาสวัดสระแก้วปทุมทอง

| 0 | 1 | 2 |
| --- | --- | --- |
ลำดับเจ้าอาวาสและรักษาการแทนเจ้าอาวาสวัดสระแก้วปทุมทอง
| รายชื่อ | ตำแหน่ง | ปีที่ดำรงตำแหน่ง (พ.ศ.) |
| 1. หลวงพ่อโสภณ โสภโณ (พรหมเวียง) | อดีตเจ้าอาวาส | พ.ศ. 2489 - 2490 |
| 2. พระใบฎีกาประดิษฐ์ (ไม่ทราบฉายาและนามสกุล) | อดีตรักษาการแทนเจ้าอาวาส | พ.ศ. 2490 |
| 3. พระสมุห์เพี้ยน (ไม่ทราบฉายาและนามสกุล) | อดีตรักษาการแทนเจ้าอาวาส | พ.ศ. 2490 |
| 4. พระครูศีลสารสัมบัน (พระสมุห์สำรวย สมฺปนฺโน (หุ่นวัน)) | อดีตเจ้าอาวาส และอดีตเจ้าคณะอำเภอเมือง จังหวัดพิษณุโลก | พ.ศ. 2491 - 2536 |
| 5. พระครูรัตนปทุมรักษ์ (สมศักดิ์ รกฺขิโต (บุปผาชาติ)) | อดีตเจ้าอาวาส และอดีตเจ้าคณะตำบลกิตติมศักดิ์ | พ.ศ. 2536 - 2558 |
| 6. พระสำราญ กตสาโร (ต่อมยิ้ม) | รองเจ้าอาวาส รักษาการแทนเจ้าอาวาส | พ.ศ. 2558 - ปัจจุบัน |
วัตถุมงคลของวัดสระแก้วปทุมทอง

ตั้งแต่ พ.ศ. 2460 - 2526 วัดสระแก้วปทุมทอง จังหวัดพิษณุโลก ได้สร้างวัตถุมงคลไว้ดังต่อไปนี้
พระกรุช่อฟ้าอุโบสถไม้หลังเก่า พ.ศ. 2460 พบ 615 องค์ นำออกเมื่อวันที่ 31 มีนาคม 2524
พระพุทธมหาศิลามงคล เนื้อดิน
พระพุทธชินราชเกล็ดปลา เนื้อดิน
พระพุทธชินราชใบมะขาม เนื้อดิน
พระนางพญา เนื้อดิน
พระผงต้นตำรับ สูตรมหาจักรพรรดิ์ พ.ศ. 2500
พระผงมหาจักรพรรดิ์ รุ่นจอมราชัน พระครูศีลสารสัมบัน เนื้อผงวัดบางขุนพรหม (เก่า) สร้างไว้ 100 องค์
พระพุทธชินราช พิมพ์อินโดจีน เนื้อผงตะไบ หลังโค้ดตราวัด สร้างไว้ 200 องค์
พระพิมพ์เล่น พ.ศ. 2511
สมเด็จผงสมเด็จบางขุนพรหม สร้างไว้ 20 องค์
พระปางลีลา เนื้อผง สร้างไว้ 10 องค์
พระพุทธชินราช เกล็ดปลา เนื้อผง สร้างไว้ 9 องค์
พระนางพญาเสน่ห์จันทร์ เนื้อผง สร้างไว้ 5 องค์
พระผงพิธีจักรพรรดิ์มหาพุทธาภิเษก ครั้งที่ 2 แห่งกรุงรัตนโกสินทร์ พ.ศ. 2515
พระพุทธชินราช องค์ต้นแบบลองพิมพ์ สร้างจำนวน 9 องค์
พระพิมพ์ สมเด็จพระแก้วมณีโชติ เนื้อดินและผง
พระพุทธชินราชใบเสมา เนื้อดินและผง
พระผงมหาจักรพรรดิ พระครูศีลสารสัมบัน (สำรวย สัมปันโน) พิมพ์สี่เหลี่ยมใหญ่ "รุ่นจอมพล"
พระผงมหาจักรพรรดิ พระครูศีลสารสัมบัน (สำรวย สัมปันโน) พิมพ์สี่เหลี่ยมเล็ก "รุ่นจอมทัพ"
พระผงมหาจักรพรรดิ พระครูศีลสารสัมบัน (สำรวย สัมปันโน) พิมพ์จันทร์ลอย "รุ่นพลเอก"
เหรียญรุ่นแรก พ.ศ. 2517
เหรียญพระครูศีลสารสัมปัน (สำรวย สัมปันโน) ใบเสมา (เนื้อกะไหล่ทอง รมดำและทองแดง) สร้างไว้เพียง 120 เหรียญ กะไหล่ทองจะหายาก
รุ่นสุดท้าย พ.ศ. 2526
เหรียญพระครูศีลสารสัมปัน (สำรวย สัมปันโน) วงรี (เนื้อกะไหล่ทอง รมดำและทองแดง) สร้างไว้ 500 องค์
รูปหล่อพระครูศีลสารสัมปัน เนื้อทองผสม ใต้ฐานบรรจุผงพระที่เหลือจากการสร้าง มีเขียนยันต์ หน้าตัก 5 นิ้ว สร้างไว้ 100 องค์
บรรณานุกรม

รัฏฐฤทธิ์ จักรวรรดิโยธิน. (2554). ประวัติวัดสระแก้วปทุมทอง : วัดไตรภูมิแห่งนครสรลวงสองแคว (พิษณุโลก) และพระเครื่อง"สูตรมหาจักรพรรดิ์" หนึ่งในตำนานพระเครื่องเมืองสองแคว. พิมพ์ครั้งที่1. มติชน กรุงเทพ.
พุทธสมาคมแห่งประเทศไทย. (2515). อนุสรณ์งานนมัสการ พระพุทธชินราช ประจำปี 2515 และงานจักรพรรดิมหาพุทธาภิเษก. พิมพ์ครั้งที่ 1. กรุงเทพฯ : โรงพิมพ์มิตรสยาม พระนคร.
รัฏฐฤทธิ์ จักรวรรดิโยธิน. (2548). ประวัติสระแก้วท้ายเมืองพระพิษณุโลกและวัดสระแก้วปทุมทอง. พิมพ์ครั้งที่1. รัตนสุวรรณการพิมพ์ 3 พิษณุโลก.
วัดสระแก้วปทุมทอง. (2553). ประวัติสมเด็จพระแก้วมณีโชติ. พิมพ์ครั้งที่ 1. วัดสระแก้วปทุมทอง พิษณุโลก.
วัดสระแก้วปทุมทอง. (2553). ประวัติสมเด็จพระแก้วมณีโชติ. พิมพ์ครั้งที่ 2. วัดสระแก้วปทุมทอง พิษณุโลก.
เสมาหิน
ป้ายวัดสระแก้วปทุมทอง พ.ศ. 2491
สมเด็จพระแก้วมณีโชติ พ.ศ. 2515
เหรียญพระครูศีลสารสัมบัน พ.ศ. 2517 รุ่นแรก รุ่นองคมนตรี
องค์การบริหารส่วนตำบลกรอกสมบูรณ์

| องค์การบริหารส่วนตำบลกรอกสมบูรณ์ |
| --- | --- |
องค์การบริหารส่วนตำบล
อบต.กรอกสมบูรณ์ที่ตั้งที่ทำการองค์การบริหารส่วนตำบลกรอกสมบูรณ์
พิกัด: 13°53′41.1″N 101°36′35.8″E﻿ / ﻿13.894750°N 101.609944°E﻿ / 13.894750; 101.609944
ประเทศ:  ไทย
จังหวัด: ปราจีนบุรี
อำเภอ: ศรีมหาโพธิ
พื้นที่
 • ทั้งหมด: 52.00 ตร.กม. (20.08 ตร.ไมล์)
ประชากร (2564)
 • ทั้งหมด: 8,203 คน
 • ความหนาแน่น: 157.75 คน/ตร.กม. (408.6 คน/ตร.ไมล์)
รหัส อปท.: 06250803
ที่อยู่ที่ทำการ: หมู่ที่ 5 ถนนฉะเชิงเทรา-กบินทร์บุรี ตำบลกรอกสมบูรณ์ อำเภอศรีมหาโพธิ จังหวัดปราจีนบุรี รหัสไปรษณีย์ 25140
เว็บไซต์: www.kroksomboon.go.th
 ส่วนหนึ่งของสารานุกรมประเทศไทย
องค์การบริหารส่วนตำบลกรอกสมบูรณ์ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–7 และพื้นที่บางส่วนของหมู่ที่ 1 ของตำบลกรอกสมบูรณ์ (เฉพาะนอกเขตเทศบาลตำบลกรอกสมบูรณ์) ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลกรอกสมบูรณ์ใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลกรอกสมบูรณ์เมื่อวันที่ 25 ธันวาคม พ.ศ. 2539 ในปี พ.ศ. 2564 เขตองค์การบริหารส่วนตำบลมีประชากรทั้งหมด 8,203 คน
แหล่งข้อมูลอื่น

เว็บไซต์องค์การบริหารส่วนตำบลกรอกสมบูรณ์
| ด ค กองค์กรปกครองส่วนท้องถิ่นระดับล่างในจังหวัดปราจีนบุรี |
| --- | --- | --- |
| เทศบาลเมือง |  ปราจีนบุรี  หนองกี่  |  |
| เทศบาลตำบล |  กบินทร์  กรอกสมบูรณ์  โคกปีบ  โคกมะกอก  นาดี  บ้านนาปรือ  บ้านสร้าง  ประจันตคาม  โพธิ์งาม  เมืองเก่า  ศรีมหาโพธิ  สระบัว  |  |
| องค์การบริหารส่วนตำบล |  กบินทร์  กรอกสมบูรณ์  เกาะลอย  แก่งดินสอ  เขาไม้แก้ว  คำโตนด  โคกไทย  โคกปีบ  โคกไม้ลาย  ดงกระทงยาม  ดงขี้เหล็ก  ดงบัง  ดงพระราม  ท่างาม  ท่าตูม  ทุ่งโพธิ์  นนทรี  นาแขม  นาดี  เนินหอม  โนนห้อม  บ่อทอง  บางกระเบา  บางเดชะ  บางเตย  บางแตน  บางปลาร้า  บางพลวง  บางยาง  บ้านทาม  บ้านนา  บ้านพระ  บ้านสร้าง  บ้านหอย  บุฝ้าย  บุพราหมณ์  ประจันตคาม  ไผ่ชะเลือด  เมืองเก่า  ไม้เค็ด  ย่านรี  รอบเมือง  ลาดตะเคียน  วังดาล  วังตะเคียน  วังท่าช้าง  วัดโบสถ์  ศรีมหาโพธิ  สะพานหิน  สำพันตา  หนองแก้ว  หนองโพรง  หนองแสง  หัวหว้า  หาดนางแก้ว  |  |
สำนักงานสารสนเทศเกมแห่งภาคพื้นยุโรป

สัญลักษณ์ของสำนักงานสารสนเทศเกมแห่งภาคพื้นยุโรป
สำนักงานสารสนเทศเกมแห่งภาคพื้นยุโรป (Pan-European Game Information หรือ PEGI) คือหน่วยงานที่ทำหน้าที่ตรวจสอบและแบ่งประเภทเกมที่จัดจำหน่ายผ่าน สำนักงานซอฟต์แวร์เชิงโต้ตอบแห่งสหภาพยุโรป (Interactive Software Federation of Europe หรือ ISFE) ในทุกประเทศในทวีปยุโรป เริ่มก่อตั้งเมื่อปี ค.ศ. 2003
การจัดประเภทเกมส์

สำนักงานสารสนเทศเกมแห่งภาคพื้นยุโรป จะใช้การแบ่งประเภทอายุผู้ใช้ ควบคู่กับการแบ่งประเภทความรุนแรงของเกมดังนี้
การจัดประเภทเกมส์ > การแบ่งประเภทอายุผู้ใช้

สำนักงานสารสนเทศเกมแห่งภาคพื้นยุโรป มีการแบ่งอายุผู้ใช้ 5 ระดับ แต่ประเทศโปรตุเกสจะมีการแบ่งอายุผู้ใช้แตกต่างไปจากประเทศอื่นเล็กน้อย
| ประเทศ | 3+ | 7+ | 12+ | 16+ | 18+ |
| --- | --- | --- | --- | --- | --- |
ทั่วไป: 
โปรตุเกส:
การจัดประเภทเกมส์ > การแบ่งประเภทความรุนแรงของเกม

แบ่งออกเป็น 7 ประเภท ดังนี้
| สัญลักษณ์ | คำอธิบาย |
| --- | --- |
: มีการใช้ภาษาที่ไม่สุภาพ
: มีการแบ่งแยกพวกพ้อง
: มียาเสพติด
: มีความน่ากลัวมาก
: มีฉากเพศสัมพันธ์
: มีการใช้ความรุนแรง
: มีการเล่นการพนัน
แหล่งข้อมูลอื่น

เว็บไซต์ทางการ
ศรุต สุวรรณภักดี

| ศรุต สุวรรณภักดี |
| --- | --- |
เกิด: 2 ตุลาคม พ.ศ. 2529 (38 ปี)  จังหวัดนครศรีธรรมราช ประเทศไทย
ส่วนสูง: 180 เซนติเมตร
อาชีพ: นักแสดง นายแบบ
ปีที่แสดง: (พ.ศ.2553 - ปัจจุบัน)
สังกัด: กันตนา (พ.ศ. 2553 - 2557) ปัจจุบัน นักแสดงอิสระ
ศรุต สุวรรณภักดี ชื่อเล่น จอม (เกิดเมื่อวันที่ 2 ตุลาคม พ.ศ. 2529)เป็นนักแสดงและนายแบบชาวไทยในสังกัดกันตนาเกิดที่จังหวัดนครศรีธรรมราชเริ่มมีชื่อเสียงในวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งผู้เข้ารอบ 15 คน โครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ และในปัจจุบันศรุตเป็นนักแสดงอิสระสามารถรับงานละครได้ทุกช่อง
ประวัติ

ศรุต หรือชื่อเดิม ศรุฒ สุวรรณภักดี เป็นนักแสดงและนายแบบชาวไทยเกิดที่จังหวัดนครศรีธรรมราชจบการศึกษาจากโรงเรียนมัธยมที่โรงเรียนเบญจมราชูทิศนครศรีธรรมราชและสำเร็จการศึกษาปริญญาตรีสาขาการตลาดที่มหาวิทยาลัยกรุงเทพ หลักสูตรนานาชาติ
ประวัติ > การงาน

ศรุต เริ่มเข้าวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งในผู้เข้ารอบ 15 คนสุดท้าย ในโครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ จากนั้นศรุตได้มีผลงานการแสดงละครออกอากาศทางช่อง 7 เอชดีเรื่อง เสือสั่งฟ้า, คือหัตถาครองพิภพ, และ พรมแดนหัวใจ เป็นต้น และผลงานการแสดงละครอีกคับคั่งภายหลังจอม ศรุต เป็นนักแสดงสมทบชายคนหนึ่งมีความสามารถเล่นละครได้ทุกบทบาทและมีชื่อเสียงด้านผลงานการแสดงละครนับครั้งไม่ถ้วนและในปัจจุบันจอม ศรุต เป็นนักแสดงอิสระสามารถรับงานละครได้ทุกช่อง
ประวัติ > ผลงานละครยอดนิยม

พ.ศ. 2563 จอม ศรุต ได้พลิกบทบาทในละครเย็นแนวสะท้อนสังคมเรื่อง ก่อนตะวันแลง ผลิตโดย บริษัท ดาราวิดีโอ จำกัด โดยผู้จัดละคร หลุยส์ สยาม สังวริบุตร ในบทบาท "เรวัติ" เป็นบทบาทในละครที่ทำให้มีผู้ติดตามชมในละครเรื่องนี้จำนวนมากได้รับกระตอบรับจากโลกโซเซียลต่างๆเป็นต้น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 9
| ปี | เรื่อง | บทบาท |
| --- | --- | --- |
| 2554 | สุดหัวใจเจ้าชายเทวดา | กะหรัดตะปาตี |
ละครโทรทัศน์ทั้งหมดด้านล่างนี้ออกอากาศทางช่อง 7
| ปี | เรื่อง | บทบาท |
| --- | --- | --- |
| 2553 | เทพบุตรมายาเทพธิดาจำแลง | บอย (รับเชิญ) |
| 2553 | เจ้าสาวริมทาง |  |
| 2554 | เสือสั่งฟ้า | เสือชัด ' |
| 2555 | เก็บหอมออมรัก | เบียร์ |
| 2555 | แม่ปูเปรี้ยว | มังกร |
| 2556 | ธิดาพญายม | เจนศักดิ์ |
| 2556 | เรือนกาหลง | โขง |
| 2556 | คือหัตถาครองพิภพ | ทอง |
| 2556 | พรมแดนหัวใจ | มนัส |
| 2556 | แม่คุณเอ๊ย | กวิน |
| 2557 | ลูกผู้ชายพันธุ์ดี ซีซัน 3 | อัคคี |
| 2557 | เพลงรักผาปืนแตก | ทองสุก (รับเชิญ) |
| 2558 | คู่หูคู่เฮี้ยน | อาชา |
| 2559 | บัลลังก์หงส์ | บรรพต |
| 2560 | อกธรณี | เย็น |
| 2560 | นายฮ้อยทมิฬ | ทิดเขียว |
| 2560 | สุดรักสุดดวงใจ | ลิขิต |
| 2561 | เล็บครุฑ | นักสืบเชลย / ร.ต.ท.อุกฤษฎ์ |
| 2561 | นักสู้สะท้านฟ้า | พ่อมดมนต์ดำ (รับเชิญ) |
| 2561 | เจ้าสาวจำยอม | ฟลุ๊ค (รับเชิญ) |
| 2561 | สายโลหิต | มิ่ง |
| 2562 | มนตร์กาลบันดาลรัก | สาธิต |
| 2562 | หัวใจลูกผู้ชาย | เม้ง |
| 2562 | อินทรีแดง | มารุต |
| 2563 | ปีกหงส์ | ขิ่น |
| 2563 | ก่อนตะวันแลง | เรวัติ |
| 2563 | ล่าท้าชน | คาริน / กงจักรไฟ ตัวร้าย |
| 2564 | ตุ๊กตา | กร่าง |
| 2566 | หงส์ในกรงกา | วิจิตร |
| 2566 | แม่โขง | อองรี |
| 2567 | ดวงใจเจ้าป่า | คงกระพัน |
สิทธิบัตรซอฟต์แวร์

สิทธิบัตรซอฟต์แวร์จะปกป้องผู้เขียนจากการคัดลอกและอ้างสิทธิในการเขียนซอฟต์แวร์ แต่สิทธิบัตรไม่ได้เกิดขึ้นอัตโนมัติ ผู้เขียนจะต้องร้องขอสิทธิบัตรในแต่ละประเทศหรือภูมิภาค (เช่น สำนักงานสิทธิบัตรแห่งยุโรป) เอง โดยที่ในสิทธิบัตรนี้จะต้องเปิดเผยวิธีการที่จะสร้างและใช้ซอฟต์แวร์ในระดับที่เพียงพอในระดับที่ผู้อื่นที่มีความสามารถในการเขียนโปรแกรมนั้นสามารถจะนำไปเขียนใหม่ได้โดยไม่ต้องทดลองใหม่ และใช้ซอฟต์แวร์ถ้าหากการใช้นั้นไม่ได้เป็นไปแบบชัดแจ้ง
ขณะที่ ลิขสิทธิ์ซอฟต์แวร์นั้นคุ้มครองทันทีโดยผู้เขียนไม่ต้องร้องขอเพื่อป้องกันการคัดลอกรหัสต้นฉบับ
เดือนกุมภาพันธ์ พ.ศ. 2550 รัฐบาลสหราชอาณาจักรให้ความเห็นอย่างเป็นทางการว่า
ไม่ควรมีสิทธิบัตรใด ๆ สำหรับการคิดค้นที่ทำให้เกิดความก้าวหน้าแค่เพียงในสาขาซอฟต์แวร์
และแม้ว่าในบางเขตกฎหมาย เช่น สหรัฐอเมริกา จะเปิดเสรีกว่าในการออกสิทธิบัตรสำหรับการคิดค้นที่เกี่ยวกับซอฟต์แวร์
แต่สิทธิบัตรเหล่านั้นจะไม่สามารถบังคับใช้ได้สหราชอาณาจักร
แหล่งข้อมูลอื่น > หนังสือ

Math You Can't Use: Patents, Copyright, and Software, Ben Klemens, Brookings Institution Press, 2005.
แหล่งข้อมูลอื่น > เอกสารและการนำเสนอ

R Hunt.  You can patent that?PDF ประวัติและแนวโน้มทางกฎหมายโดยทั่วไป
N. Szabo.  Elemental Subject MatterPDF ความเป็นมาว่า ซอฟต์แวร์ถูกจดสิทธิบัตรได้อย่างไรในสหรัฐอเมริกา
Hideo Furutani. Patentability of Business Method Inventions in Japan Compared with the US and EuropePDF นำเสนอที่ USPTO, Arlington, Virginia (2003) เปรียบเทียบกระบวนการสิทธิบัตรในญี่ปุ่นกับสหรัฐอเมริกาและยุโรป
Richard Stallman: The Dangers of Software Patents เก็บถาวร 2013-01-15 ที่ เวย์แบ็กแมชชีน, 24 พ.ค. 2547
องค์การบริหารส่วนตำบลสีชมพู

องค์การบริหารส่วนตำบลสีชมพู สามารถหมายถึง
องค์การบริหารส่วนตำบลสีชมพู อำเภอสีชมพู จังหวัดขอนแก่น
องค์การบริหารส่วนตำบลสีชมพู อำเภอนาแก จังหวัดนครพนม
สาธารณรัฐโดมินิกันในพาราลิมปิกฤดูร้อน 2016

| สาธารณรัฐโดมินิกัน ในพาราลิมปิกฤดูร้อน 2016 |
| --- | --- |

รหัสประเทศ: DOM
เอ็นพีซี: คณะกรรมการพาราลิมปิกแห่งชาติสาธารณรัฐโดมินิกัน
ณ รีโอเดจาเนโร, ประเทศบราซิล 7 กันยายน ค.ศ. 2016 (2016-09-07) – 18 กันยายน ค.ศ. 2016 (2016-09-18)
นักกีฬา: 2 คน  ใน 2 ชนิดกีฬา
ผู้เชิญธงชาติ: 
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
สาธารณรัฐโดมินิกัน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559  คณะกรรมการพาราลิมปิกแห่งชาติสาธารณรัฐโดมินิกันเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 0 | 1 |
|  จักรยาน | 1 | 0 | 1 |

| รวม | 2 | 0 | 2 |
กรีฑา

ผลการแข่งขันดังนี้:
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| โจเซลิโต้ เอร์นานเดซ (Guide – Bizmark Volquez Diaz) | 100 ม. T11 | 11.73 | 2 | ไม่ผ่าน | ไม่ผ่าน | ไม่ผ่าน | ไม่ผ่าน |
| โจเซลิโต้ เอร์นานเดซ (Guide – Bizmark Volquez Diaz) | 200 ม. T11 | 24.38 | 3 | ไม่ผ่าน | ไม่ผ่าน | ไม่ผ่าน | ไม่ผ่าน |
ดูเพิ่ม

สาธารณรัฐโดมินิกันในโอลิมปิกฤดูร้อน 2016
สาธารณรัฐโดมินิกันในพาราลิมปิก
สาธารณรัฐโดมินิกันในโอลิมปิก
รายชื่อนักกีฬาสาธารณรัฐโดมินิกันที่ได้รับเหรียญรางวัลพาราลิมปิก
แหล่งข้อมูลอื่น

เว็บไซต์หลัก
คณะกรรมการพาราลิมปิกสากล
ผลและสถิติ
| ด ค กประเทศที่เข้าร่วมแข่งขันพาราลิมปิกฤดูร้อน 2016 ที่ รีโอเดจาเนโร ประเทศบราซิล |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   นักกีฬาผู้ลี้ภัย  |  |
สำนักฉวนเจิน

สำนักฉวนเจิน (จีน: 全真教) หรือฉวนเจินเต้า (จีน: 全真道) เป็นลัทธิเต๋าสำนักหนึ่งที่นักพรตหวัง ฉงหยาง ก่อตั้งขึ้นทางตอนเหนือของจีนราวคริสต์ศตวรรษที่ 12 ในสมัยราชวงศ์จิน เมื่อจักรวรรดิมองโกลรุกรานจีนสมัยราชวงศ์ซ่งในปี ค.ศ. 1254 นักพรตเต๋าสำนักนี้มีบทบาทสำคัญในการปกป้องสันติภาพ จนสามารถรักษาชีวิตของประชาชนโดยเฉพาะชาวฮั่นได้หลายพันคน